Държавен вестник, бр. 59, 2025 г., стр. 5

БРОЙ  59	
Д Ъ Р Ж А В Е Н  В Е С Т Н И К 	
СТР.  5  
и чуждестранна класифицирана информация 
в кръга на тяхната компетентност при спаз­
ване на принципа „необходимост да се знае“ 
и следва да притежават високи морални и 
етични качества.
Раздел II
Процедура по подаване на заявление за изда­
ване на разрешение за извършване на пряка 
чуждестранна инвестиция
Чл. 68в. (1) Чуждестранен инвеститор, който 
възнамерява да извърши пряка чуждестранна 
инвестиция по чл. 27, ал. 1 от ЗНИ, подава 
заявление по образец съгласно приложение 
№ 3 за издаване на разрешение по реда на 
чл. 27б от ЗНИ.
(2) Заявлението за издаване на разрешение 
за извършване на пряка чуждестранна инвести­
ция се подава от инвеститора до Българската 
агенция за инвестиции в писмена форма на 
електронен или хартиен носител, на български 
език с превод на английски език. Приложе­
ните към заявлението документи следва да 
съответстват на попълнените и отбелязани в 
заявлението обстоятелства.
(3) Заявлението по чл. 27б от ЗНИ се 
подписва от заявителя или от негов изрично 
упълномощен представител, който го подава, 
и към него се прилагат следните документи:
1. придружително писмо, в което лицето, 
което подава заявлението, посочва качеството, 
в което го подава;
2. изрично нотариално заверено пълномощ­
но, когато заявлението не се подава в лично 
качество или от представляващия инвеститора;
3. актуален към датата на подаване на 
заявлението учредителен акт на чуждес­
транния инвеститор съгласно приложимото 
законодателство;
4. документи, съдържащи данни за струк­
турата и собствеността на инвеститора и на 
предприятието, в което се планира да бъде 
направена пряката чуждестранна инвестиция, 
удостоверяващи обстоятелствата по т. 2.7, 2.8, 
2.9, 2.10 и 3.24 от приложение № 3 от настоя­
щия правилник;
5. документи, съдържащи информация за 
крайния инвеститор и участието му в капитала 
на заявителя, включително данни за размера 
и вида на дяловото участие;
6. документи, съдържащи данни за прибли­
зителната стойност на пряката чуждестранна 
инвестиция и датата, на която се планира да 
бъде направена инвестицията;
7. документи, съдържащи данни за финан­
сирането на пряката чуждестранна инвестиция 
и неговия източник;
8. описание на управленската и органи­
зационната структура, включващо дейност­
та на отделните организационни единици, 
разпределението на отговорностите между 
изпълнителните директори и другите адми­
нистратори, организацията и управлението 
на информационната система на чуждестран­
ния инвеститор и на целевото предприятие, 
включително механизма за защита на инфор­
мацията; когато чуждестранният инвеститор 
е част от група, се прилага и описание на 
организационната структура на групата, вклю­
чително идентифициране на предприятията 
майки, финансовите холдинги и финансовите 
холдинги със смесена дейност в групата;
9. документи, удостоверяващи т. 3 от 
приложение № 3 от настоящия правилник, 
включително учредителен акт на целевото 
предприятие;
10. декларация относно точността и пъл­
нотата на предоставената информация, пред­
ставляваща приложение № 4 от настоящия 
правилник.
(4) При промяна на заявено обстоятелство 
след подаване на заявлението заявителят се 
задължава незабавно да уведоми Българската 
агенция за инвестиции и да представи актуални 
документи, които я удостоверяват.
(5) Приложените към заявлението доку­
менти се представят в оригинал или завере­
ни от заявителя или от негов упълномощен 
представител копия.
(6) Документите, представени от заявителя 
на чужд език, в зависимост от държавата, от 
която произхождат, трябва да отговарят на 
изискванията и съответните разпоредби на 
двустранните международни договори или на 
Конвенцията за премахване на изискването 
за легализация на чуждестранните публични 
актове, или на Правилника за легализациите, 
заверките и преводите на документи и други 
книжа, както и да бъдат снабдени с преводи 
на български език, които се извършват и 
заверяват по предвидения ред.
(7) Заявителят за издаване на разрешение 
за извършване на пряка чуждестранна инвес­
тиция носи отговорност за автентичността, 
верността, редовността и пълнотата на пре­
доставената със заявлението информация и 
документи.
(8) След проверка на съответствието между 
информацията в заявлението и придружава­
щите го документи Българската агенция за 
инвестиции изпраща представената от инвес­
титора документация до Междуведомствения 
съвет за скрининг на преките чуждестранни 
инвестиции.
(9) При установяване на несъответствие 
между информацията в заявлението и придру­
жаващите го документи Българската агенция 
за инвестиции уведомява инвеститора за 
отстраняването им в предвидените в закона 
срокове.